**projektas**

**reg. Nr. T-169**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBINĖS ŽEMĖS NUOMOS MOKESČIŲ LENGVATŲ**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ (su visais pakeitimais) 1.8 punktu, Nuomos mokesčio už valstybinę žemę administravimo taisyklių, patvirtintų Pasvalio rajono savivaldybės tarybos 2012 m. vasario 15 d. sprendimu Nr. T1-15 „Dėl Nuomos mokesčio už valstybinę žemę administravimo taisyklių patvirtinimo“ (su visais pakeitimais), 8 punktu, Pasvalio rajono savivaldybės tarybos 2020 m. lapkričio 25 d. sprendimu Nr. T1-224 „Dėl nekilnojamojo turto, patalpų nuomos, žemės ir valstybinės žemės nuomos mokesčių lengvatų suteikimo dėl COVID-19 ligos (koronaviruso infekcijos ligos) plitimo sukeltų pasekmių mažinimo“, atsižvelgdama į Pasvalio rajono savivaldybės komisijos apleistiems žemės sklypams vertinti, sudarytos Pasvalio rajono savivaldybės administracijos direktoriaus 2019 m. sausio 14 d. įsakymu Nr. DV-16 „Dėl Pasvalio rajono savivaldybės komisijos, vertinančios apleistus žemės sklypus, sudarymo“ siūlymą (2021 m. birželio 10 d. komisijos posėdžio išvadų Nr. ASI-302, ASI-303, ASI 304), Pasvalio rajono savivaldybės komisijos, sudarytos Pasvalio rajono savivaldybės administracijos direktoriaus 2021 m. kovo 2 d. įsakymu Nr. DV-128 „Dėl komisijos sudarymo“, siūlymą (2021 m. birželio 2 d. posėdžio protokolas Nr. ASI-389), į *(duomenys neskelbtini)* 2021 m. gegužės 19 d. ir birželio 10 d. prašymus „Dėl mokesčio lengvatos“, uždarosios akcinės bendrovės „Pas Rimą“ 2021 m. birželio 17 d. prašymą „Dėl žemės, žemės nuomos mokesčių lengvatų suteikimo“, Pasvalio rajono savivaldybės taryba n u s p r e n d ž i a:

1. Atleisti nuo valstybinės žemės mokesčio už 2021–2025 metus *(duomenys neskelbtini)*, mokamą už valstybinus žemės sklypus, esančius Papiškių k., Pušaloto sen., Pasvalio r. sav. (unikalus sklypo numeris 4400-5415-4899) ir Palėvenių k., Pušaloto sen., Pasvalio r. sav. (unikalūs sklypo numeriai 4400-5415-4533, 4400-5460-5678).

2. Sumažinti 50 proc. valstybinės žemės nuomos mokestį už 2021metus UAB „Pas Rimą“, įmonės kodas 169172010, buveinės adresas P. Avižonio g. 3, Pasvalio m., mokamą už valstybinės žemės sklypus, esančius Vytauto Didžiojo a. 8, Pasvalio m. (sklypo numeris 4653), ir P. Avižonio g. 3, Pasvalio m. (sklypo numeris 675000150107).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė Finansų skyriaus vedėja Dalė Petrėnienė, tel. Nr. 8 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl valstybinės žemės nuomos MOKESČIO LENGVATŲ**

**2021-09-07**

Pasvalys

**1. Problemos esmė**. Pasvalio rajono savivaldybės komisija, sudaryta apleistiems žemės sklypams vertinti, Pasvalio rajono savivaldybės administracijos direktoriaus 2019 m. sausio 14 d. įsakymu Nr. DV-16 „Dėl Pasvalio rajono savivaldybės komisijos, vertinančios apleistus žemės sklypus, sudarymo“, išnagrinėjo *(duomenys neskelbtini)* 2021 m. gegužės 19 d. ir birželio 10 d. prašymus ir nustatė, kad *(duomenys neskelbtini)* išsinuomoti valstybinės žemės sklypai Nr. *(duomenys neskelbtini)* esantis Papiškių k., Pušaloto sen., kurie buvo netinkami žemės ūkio veiklai, nes buvo apaugę saviaugiais medžiais ir krūmais, šiuo metu sutvarkyti, juose vykdoma žemės ūkio veikla, deklaruojamos žemės ūkio naudmenos. Atsižvelgiant į patirtas išlaidas tvarkant apleistą valstybinės žemės sklypą, komisija siūlo *(duomenys neskelbtini)* atleisti nuo šio sklypo nuomos mokesčio 5-iems metams. Pagal pateiktus dokumentus žemės sutvarkymo darbai kainavo 14520,0 Eur. Prognozuojama, kad per 5 metus, didėjant žemės vertei būtų priskaičiuota apie 14000 Eur žemės nuomos mokesčio už sutvarkytus sklypus.

Atsižvelgiant į nustatytus Lietuvos Respublikos Vyriausybės ribojimus ir draudimus veiklos vykdymui dėl COVID-19 ligos, Pasvalio rajono savivaldybės tarybos 2020 m. lapkričio 25 d. sprendimu Nr.T1-224 „Dėl nekilnojamojo turto, patalpų nuomos, žemės ir valstybinės žemės nuomos mokesčių lengvatų suteikimo dėl COVID-19 ligos (koronaviruso infekcijos ligos) plitimo sukeltų pasekmių mažinimo“ 2.4 punktą, Savivaldybės administracijos direktorius sudarė komisiją, kuri išnagrinėjo gautus prašymus dėl valstybinės nuomos mokesčių lengvatų suteikimo. Komisijos siūlymu parengtas sprendimo projektas. UAB „Pas Rimą“ sprendime nurodytiems sklypams siūloma 2021 metams žemės nuomos mokestį sumažinti 50 proc.

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

Priėmus sprendimą atleisti ir sumažinti valstybinės žemės mokestį siūlomu dydžiu Savivaldybės biudžetas 2021 m. negaus apie 1900,00 Eur pajamų (pagal 2020 m. deklaracijos duomenis)

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA.

1. Komisijos išvados Nr. ASI 302, 303,304, 3 lapai;

2. Posėdžio protokolas N. ASI 389, 3 lapai.

Finansų skyriaus vedėja Dalė Petrėnienė